Document ID: /roh_data/filtered/fineweb-2-filterrobots_roh.jsonl.gz/26408

Tar in motor termic sa tracti d’in generatur che transfurma energia chemica en lavur mecanica. Per quest intent vegn brischà en il spazi da combustiun ina maschaida inflammabla da carburant ed aria. Il segn caracteristic dals motors termics è il fatg che la chalur da combustiun vegn generada en il motor sez. L’extensiun termica dal gas chaud che sa furma uschia, vegn tratg a niz per metter en moviment pistuns (tar il motor Wankel roturs). Ils motors termics ils pli frequents èn il motor da benzin ed il motor da diesel. In’applicaziun tipica da tals motors è la tracziun d’automobils. [Tenor Vichipedia].
(Foto: Wapcaplet / CC BY-SA 3.0)